सरकारी और निजी बसों में अश्लील गाने तेज आवाज वाले यंत्र चलाने पर मनाही
बरनाला|जिला मजिस्ट्रेटडिप्टी कमिश्नर बरनाला अमर प्रताप सिंह विर्क ने जिले भर में चलने वाली सरकारी और निजी बसों में अश्लील गाने चलाने पर पाबंदी लगा दी है। विर्क ने कहा कि यदि ऐसा करने वाले बस चालक या कंडक्टर के विरुद्ध शिकायत पाई गई तो उसके ख़िलाफ कार्रवाई की जाएगी।
इसी तरह एक ओर हुक्म के अंतर्गत उन्होंने कहा कि जिले अंदर अनाधिकृत तेज आवाज वाले यंत्रों के प्रयोग पर पूर्ण पाबंदी हैं। मैरिज पैलेसों/धार्मिक स्थानों /आम लोगों द्वारा सांस्कृतिक और धार्मिक प्रोग्रामों में ध्वनि प्रदूषण पैदा करने वाले यंत्रों का प्रयोग किया जाता है। जिस के फलस्वरूप आम लोगों, मानसिक रोगी और बच्चों की सेहत पर बुरा प्रभाव पड़ता है। रात को 10 बजे से लेकर सुबह 6 बजे तक लाउड स्पीकर या तेज आवाज वाले यंत्रों के प्रयोग पर पूर्ण पाबंदी होगी। यह हुक्म तारीख 25 अप्रैल 2017 तक लागू रहेंगे। आदेशों का उल्लंघन करने वाले के खिलाफ कानूनी कार्रवाई की जाएगी। (लखवीर सिंह)
hin_Deva hin_Deva hin_Deva